**ΠΑΡΑΡΤΗΜΑ ΙΙΙ**

Ανάλυση των μακροχρόνια ανέργων και των ατόμων που είναι εγγεγραμμένοι στην κατηγορία «νεοεισερχόμενος»

**ΝΟΕΜΒΡΙΟΣ 2015**

**Α. Μακροχρόνια ανεργοι**

**(για σκοπούς του παρόντος εγγράφου μακροχρόνια άνεργοι θεωρούνται οι εγγεγραμμένοι άνεργοι με διάρκεια εγγραφής πάνω από 6 μήνες)**

Ο αριθμός των ανέργων που ήταν εγγεγραμμένοι στα γραφεία της ΔΥΑ για περισσότερο από 12 μήνες έφτασε τα 12,131 άτομα (αύξηση κατά 60 άτομα ή 0,5% σε σχέση με τον ίδιο μήνα πέρσι) και αντιπροσωπεύει το 28% του συνόλου των εγγεγραμμένων ανέργων. Σε σύγκριση με τον προηγούμενο μήνα δεν παρουσιάστηκε ιδιαίτερη αυξομείωση του αριθμού των μακροχρόνια ανέργων.

Ο αριθμός των ανέργων που ήταν εγγεγραμμένοι στα γραφεία της ΔΥΑ για περισσότερο από 6 μήνες έφτασε στα 18,387 άτομα (μείωση κατά 1250 άτομα ή 6,4% σε σχέση με τον ίδιο μήνα πέρσι) και αντιπροσωπεύει το 42% του συνόλου των εγγεγραμμένων ανέργων. Σε σύγκριση με τον προηγούμενο μήνα παρουσιάστηκε μείωση στον αριθμό των μακροχρόνια ανέργων άνω των 6 μηνών κατά 141 άτομα (ή 0,8%). Ακολουθεί ανάλυση των μακροχρόνια ανέργων με διάρκεια ανεργίας άνω των 6 μηνών.

Η πλειοψηφία των μακροχρόνια ανέργων συγκεντρώνεται στην **επαρχία** Λευκωσίας 36%, ακολουθούν οι επαρχίες Λεμεσού 29%, Λάρνακας 21%, Πάφου 10% και Αμμοχώστου 3% [βλέπε πίνακα 10].

Οι **επαγγελματικές κατηγορίες** που παρουσιάζουν τη μεγαλύτερη συγκέντρωση των μακροχρόνια ανέργων είναι οι ανειδίκευτοι εργάτες (3,761 άτομα), οι γραφείς/δακτυλογράφοι (3,534 άτομα), οι τεχνίτες παραγωγής (2,673 άτομα) και οι υπάλληλοι υπηρεσιών (2,648 άτομα) . Σε σύγκριση με τον προηγούμενο μήνα, η μεγαλύτερη μείωση παρατηρήθηκε ανάμεσα στους τεχνίτες παραγωγής (52 άτομα) και στους προσοντούχους/ειδικούς (κατά 42 άτομα) [βλέπε πίνακα 11].

Όσον αφορά την **οικονομική δραστηριότητα**, το μεγαλύτερο μερίδιο των μακροχρόνια ανέργων συγκεντρώνεται στον τομέα των υπηρεσιών (4,572 άτομα ή 25%). Ακολουθούν οι τομείς του εμπορίου (3,517 άτομα ή 19%), των κατασκευών (2,815 άτομα ή 15%), των νεοεισερχομένων (2,033 ή 11%) και της μεταποίησης (1,926 άτομα ή 10%). Σε σύγκριση με τον προηγούμενο μήνα, η μεγαλύτερη μείωση καταγράφηκε στον τομέα των υπηρεσιών (κατά 76 άτομα), στον τομέα των μεταφορών (κατά 41 άτομα) και στον τομέα των κατασκευών (κατά 39 άτομα). [βλέπε πίνακα 12].

Η πλειοψηφία των μακροχρόνια ανέργων είναι **Ελληνοκύπριοι** (με 15,335 άτομα ή 83%) και ακολουθούν με πολύ μικρότερους αριθμούς οι Ευρωπαίοι πολίτες (με 1,434 ή 8%), οι αλλοδαποί (636 άτομα ή 3%) και οι Πόντιοι με ελληνικό διαβατήριο (531 άτομα ή 3%) [βλέπε πίνακα 14].

Όσον αφορά τους Ευρωπαίους πολίτες (1,434 άτομα), οι περισσότεροι είναι οι Έλληνες (407 άτομα) και ακολουθούν οι Βούλγαροι (321 άτομα) και οι Ρουμάνοι (300 άτομα) [βλέπε πίνακα 15].

**Β. ΝΕΟΕΙΣΕΡΧΟΜΕΝΟΙ**

**Ανάλυση που αφορά το σύνολο των νεοεισερχομένων**

Ο αριθμός των εγγεγραμμένων ανέργων στην κατηγορία «νεοεισερχόμενος» ανερχόταν τον Νοέμβριο του 2015 στα 4,768 άτομα και αποτελούσε το 10,9% του συνόλου των ανέργων. Ο αριθμός των εγγεγραμμένων ανέργων στην κατηγορία «νεοεισερχόμενος» μειώθηκε σε σύγκριση με τον προηγούμενο μήνα κατά 127 άτομα ή 3%. Από το σύνολο των νεοεισερχομένων το 29% συγκεντρώνεται στην επαρχία Λευκωσίας, το 31% συγκεντρώνεται στην επαρχία Λεμεσού, στη Λάρνακα το 21%, στην επαρχία Πάφου το 16% και 2% στην επαρχία Αμμοχώστου [βλέπε πίνακα 2].

Η πλειοψηφία των νεοεισερχομένων (28%) είναι ηλικίας 20-24 ετών, ενώ στις ηλικιακές ομάδες 25-29 ετών (20%), 50-59 ετών (15%) και 30-39 ετών (16%) [βλέπε πίνακα 1].

Οι απόφοιτοι ανώτερης σχολής ή πανεπιστημίου αποτελούν το μεγαλύτερο μερίδιο του συνόλου των νεοεισερχόμενων ανέργων 38% ακολουθούμενοι από τους απόφοιτους δευτεροβάθμιας γενικής και τεχνικής εκπαίδευσης 37% [βλέπε πίνακα 3].

Από το σύνολο των νεοεισερχομένων, οι περισσότεροι 24% δηλώνουν ότι θα επιθυμούσαν να εργαστούν (1ο επιθυμητό επάγγελμα) ως προσοντούχοι/ειδικοί, και το 23% δηλώνουν ότι θα επιθυμούσαν να εργαστούν ως ανειδίκευτοι εργάτες. Ποσοστό 16% έχουν δηλώσει ότι επιθυμούν να εργαστούν ως τεχνίτες παραγωγής, 14% ως υπάλληλοι υπηρεσιών και ακόμα 9% ως γραφείς/δακτυλογράφοι ή και τεχνικοί βοηθοί [πίνακα 8β].

Από το σύνολο των νεοεισερχομένων η πλειοψηφία 74% είναι Ελληνοκύπριοι. Οι νεοεισερχόμενοι από ΕΕ αποτελούν το 8% του συνόλου των νεοεισερχομένων και τα άτομα με καθεστώς συμπληρωματικής προστασίας με 11% [βλέπε πίνακα 6].

**Νέες εγγραφές ανέργων στην κατηγορία «Νεοεισερχόμενος»**

Κατά τον μήνα Νοέμβριο του 2015 έγιναν συνολικά 839 νέες εγγραφές στην κατηγορία «νεοεισερχόμενος» σε σύγκριση με:

|  |
| --- |
| 822 τον Ιανουάριο του 2015 |
| 569 τον Φεβρουάριο του 2015 |
| 681 τον Μάρτιο του 2015 |
| 612 τον Απρίλιο του 2015 |
| 854 τον Μάιο του 2015 |
| 1,588 τον Ιούνιο του 2015 |
| 1,545 τον Ιούλιο του 2015 |
| 915 τον Αύγουστο του 2015 |
| 1,026 τον Σεπτέμβριο του 2015 |
| 749 τον Οκτώβρη του 2015 |

Από το σύνολο των νέων εγγραφών τον Νοέμβριο, οι Ελληνοκύπριοι αποτελούσαν το 64%, τα άτομα με καθεστώς συμπλήρωσης προστασίας με 13% και οι Ευρωπαίοι με 13%. Σε σύγκριση με τον προηγούμενο μήνα ο αριθμός των νέων εγγραφών στην κατηγορία «νεοεισερχομένων» αυξήθηκε κατά 90 άτομα [βλέπε πίνακα 9α].

Από το σύνολο των νέων εγγραφών στους νεοεισερχομένους, η πλειοψηφία 38% είναι απόφοιτοι δευτεροβάθμιας γενικής ή και τεχνικής εκπαίδευσης, ακολουθούν οι απόφοιτοι τριτοβάθμιας εκπαίδευσης (ανώτερης σχολής ή πανεπιστημίου) με 36%, και τα άτομα με στοιχειώδης εκπαίδευση με 26%. [βλέπε πίνακα 9β].

Όσον αφορά τις νέες εγγραφές νεοεισερχομένων αποφοίτων δευτεροβάθμιας εκπαίδευσης (γενικής και τεχνικής), το 48% είναι ηλικίας 20-29 ετών, το 14% είναι ηλικίας 30-39 ετών, το 13% είναι ηλικίας 50-59 ετών και το 11% είναι ηλικίας 40-49 ετών. Από το σύνολο των νέων εγγραφών νεοεισερχομένων απόφοιτων τριτοβάθμιας εκπαίδευσης, το 39% είναι ηλικίας 25-29 ετών, ακόμα ένα 38% είναι ηλικίας 20-24 ετών και το 13% είναι ηλικίας 30-39 ετών [βλέπε πίνακα 9γ].

**Κύπριοι νεοεισερχόμενοι**

Ο αριθμός των Κυπρίων νεοεισερχομένων ανερχόταν τον Νοέμβριο του 2015 στα 3,547 άτομα και αποτελούσε το 74% του συνόλου των νεοεισερχομένων. Από το σύνολο των Κυπρίων νεοεισερχομένων, ποσοστό 68% είναι απόφοιτοι δευτεροβάθμιας (γενικής και τεχνικής) εκπαίδευσης και ποσοστό 23% είναι απόφοιτοι τριτοβάθμιας εκπαίδευσης.

Από το σύνολο των νεοεισερχόμενων Κυπρίων ηλικίας 20-24 ετών, το 74% είναι απόφοιτοι δευτεροβάθμιας εκπαίδευσης (γενικής και τεχνικής). Η πλειοψηφία 67% των νεοεισερχομένων Κυπρίων ηλικίας 15-19 χρονών προέρχεται από την δευτεροβάθμια γενική ή και τεχνική εκπαίδευση [βλέπε πίνακα 5].

**Ευρωπαίοι νεοεισερχόμενοι**

Ο αριθμός των Ευρωπαίων νεοεισερχομένων ανερχόταν τον Νοέμβριο του 2015 στα 382 άτομα και αποτελούσε το 8% του συνόλου των νεοεισερχομένων [βλέπε πίνακα 6].

Από το σύνολο των ευρωπαίων νεοεισερχομένων το 41% προέρχεται από την Ελλάδα, το 16% από την Ρουμανία ή και από την Βουλγαρία και το 10% από την Μεγάλη Βρετανία [βλέπε πίνακα 7α&β].

Από το σύνολο των ευρωπαίων νεοεισερχομένων, οι περισσότεροι δηλώνουν ότι επιθυμούν να εργαστούν (1ο επιθυμητό επάγγελμα) ως ανειδίκευτοι εργάτες 27% ή και υπάλληλοι υπηρεσιών 26%, ως προσοντούχοι/ειδικοί ή και ως γραφείς/δακτυλογράφοι ή και ως τεχνίτες παραγωγής από 11% και ως τεχνικοί βοηθοί 9% [βλέπε πίνακα 8α].

**Δεκέμβριος 2015 Παρατηρητήριο Αγοράς Εργασίας**

 **Τμήμα Εργασίας**

ΜΡη, C:\Users\Administrator\M RIGOU\Ανεργία - Μηνιαίες Εκθέσεις\2015 registered unemployed-monthly reports\November 2015\Reports\ΠΑΡΑΡΤΗΜΑ ΙΙI.docx